b"\n_START_ARTICLE_\nGiovanni Boccaccio\n_START_SECTION_\n\xc5\xbdivljenje\n_START_PARAGRAPH_\nKraj rojstva in imena star\xc5\xa1ev niso povsem jasna. Nekateri zgodovinarji trdijo, da je bil Giovanni sin florentinskega trgovca, njegova mati pa naj bi bila Pari\xc5\xbeanka, kjer naj bi se Boccaccio tudi rodil. Po drugih virih naj bi se rodil v Firencah in tudi odra\xc5\xa1\xc4\x8dal v Toskani. V Neaplju je \xc5\xa1tudiral pravo, kjer se je zaljubil v nezakonsko h\xc4\x8der neapeljskega kralja Marijo d'Aquino. Tudi njemu ljubezen ni bila usojena. Bil je prijatelj italijanskega pesnika in humanista Petrarke.\n_START_SECTION_\nZgodnje \xc5\xbeivljenje\n_START_PARAGRAPH_\nBoccaccio je odra\xc5\xa1\xc4\x8dal v Firencah. Njegov o\xc4\x8de je delal za Compagnia dei Bardi in se v 20. letih 14. stoletja poro\xc4\x8dil z Margherito del Mardoli. Osnovno izobrazbo si je pridobil pri Giovanniju Mazzuoliju, ki mu je predstavil tudi dela Danteja Alighierija. Leta 1326 se je skupaj z dru\xc5\xbeino preselil v Neapelj. O\xc4\x8de, ki je upal da se bo Giovanni u\xc4\x8dil trgovstva, mu je kasneje dovolil da je \xc5\xa1el \xc5\xa1tudirat pravo. Leta 1338 se je Giovanni zaljubil v Mario d'Aquino, domnevno nezakonsko (poro\xc4\x8deno) h\xc4\x8der neapeljskega kralja Roberta. Njo je kasneje uporabil kot svojo muzo in jo je v svojih delih poimenoval\xc2\xa0\xc2\xbbFiammetto\xc2\xab. Prva takih pesnitev je Il Filostrato, sledila ji je Teseida itd. Ljubezensko razmereje s Fiammentto se je leta 1339 skrhalo, ker se je moral Boccaccio vrniti k o\xc4\x8detu v Firence. Tu se je ustalil in potoval je le \xc5\xa1e prilo\xc5\xbenostno.\n_START_SECTION_\nKasnej\xc5\xa1e \xc5\xbeivljenje\n_START_PARAGRAPH_\nLeta 1348 mu je umrl o\xc4\x8de in mu v skrb prepustil mlaj\xc5\xa1ega brata Jacopa. V Firencah je razsajala kuga, Boccaccio je za\xc4\x8del pisati svoje najbolj znano delo Dekameron. V letu 1350 se je v Firencah prvi\xc4\x8d sre\xc4\x8dal s Petrarcom, s katerim se kasneje spoprijateljita. Giovanni je bil o\xc4\x8de treh nezakonskih otrok: Mria, Giulia in Violante (o njih ni podatkov). Po obisku kartuzijana G. Cianija se je obrnil od posvetnega \xc5\xbeivljenja k veri. Kasneje je za\xc4\x8del v cerkvi San Stefano razlagati Dantejevo Bo\xc5\xbeansko komedijo. Umrl je po bolezni, v Certaldu, kamor se je v zadnjih letih \xc5\xbeivljenja preselil. Tam je tudi pokopan.\n_START_SECTION_\nDela\n_START_PARAGRAPH_\nNjegovo najbolj znano delo je zbirka 100 novel - Dekameron (teh 100 novel povezuje okvirna pripoved desetih mladih ljudi).\n_START_SECTION_\nZasluge v knji\xc5\xbeevnosti\n_START_PARAGRAPH_\nBoccaccio je utemeljitelj novele. \xc4\x8ceprav so zbirke novel obstajale \xc5\xbee pred njim, je prav on utrdil njihov smisel in pomen. Novela je \xc5\xa1ele v renesansi postala oznaka za knji\xc5\xbeevno zvrst, prepoznavna po kraj\xc5\xa1ih in srednje dolgih zgodbah, ki vsebujejo en sam dogodek s kratkim zapletom in nepri\xc4\x8dakovanim razpletom oz. koncem. Po navadi je v njej en glavni junak ali pa je zgodba zgrajena okoli nekega predmeta. Med bolje poznanimi je njegova Novela o Sokolu, ki velja za prepoznavno Boccaccijevo novelo."